stanford-oval/wikipedia huggingface dataset:
אסתר כספי
הערכת עבודתה

כספי זכתה להערכה רבה על תרגומיה מהקלאסיקה של הספרות האנגלית. בשנת תשכ"ט-1969 זכתה בפרס טשרניחובסקי לתרגום ספרות יפה (פרוזה) על תרגום יצירת המופת של הנרי פילדינג "קורות טום ג'ונס" (אנ') (מוסד ביאליק, תשכ"ז). ועדת השופטים (שבה ישב הסופר, העורך והמתרגם אפרים ברוידא), קבעה בנימוקיה כי תרגומה של כספי מתאפיין
על תרגומה ל"שגיונו של אלמאיר" (אנ') מאת ג'וזף קונראד (עם עובד, תשכ"א) כתב הסופר, המבקר וחוקר הספרות גבריאל מוקד כי סגנונו האנגלי המיוחד של קונראד "הורק לכלי עברי נאה בידי המתרגמת".
עם הופעת התרגום ל"מַהֵר וָרֵד" מאת ג'ון ויין (עם עובד, תשכ"ד) כתב הסופר והמבקר דן עומר כי "תרגומה של אסתר כספי הוא עניני ועשוי כהלכה, גם אם לעיתים נוטה הוא לצד המוגזם".
ביחס ל"טום ג'ונס" (תשכ"ז) כתבה המבקרת גיטה אבינור כי "התרגום של אסתר כספי עשוי בכישרון ובאחריות. הסגנון הוא שוטף והלשון עשירה; יש נאמנות לרוח המקור ועם זאת גמישות מספקת כדי לשמור על מידת הקריאוּת".
הסופר, העורך והמתרגם דן צלקה קבע כי "תרגום הרומאן על-ידי אסתר כספי בהיר מאוד. המתרגמת פירשה בעדינות, בגוף התרגום, דברים המרוחקים מתפיסת הקורא העברי. לשונו של פילדינג, שתפקידיה רבים, מפארודיה ועד לאותו "פיוט", זכתה להשתקפות נאה".
והמבקר אדיר כהן הסכים כי "לציון מיוחד ראוי תרגומה הנאמן של אסתר כספי, שידעה להעלות בכשרון רב את טעם סגנונו וטבעו המיוחד" של פילדינג.
את תרגומה ל"ענוג הוא הלילה" של פרנסיס סקוט פיצג'רלד (עם עובד, תשל"ד 1973) הגדיר המבקר יורם ברונובסקי "ההישג הנאה החדש של אסתר כספי, אחת המתרגמות הטובות בארץ".
עם הופעת התרגום ל"תקוות גדולות" לצ'ארלס דיקנס (ספרית פועלים, תשמ"ג 1983) קבעה המבקרת איזה פרליס כי כספי "משקיעה את כשרונה בתרגום הקלאסיקה האנגלית, מתוך בקיאות וזיקה נפשית גם יחד. לשון התירגום, עשירת הניבים, שומרת על שביל הזהב בין ה"ארכאי"-מלאכותי ולשון הדיבור של ימינו". על תרגומה ל"יריד ההבלים" כתבה: "תרגומה של יצירה מונומנטלית זו הוא מפעל אדיר... הערותיה בשולי הטכסט מצביעות על בקיאות ברקע ההיסטורי והחברתי... התרגום מצטיין בעברית שורשית וקריאה גם יחד (זיווג די נדיר), ובהתאמת המליצה העברית לטכסט הלועזי".
במאמר שפרסם המתרגם וחוקר הספרות עמינדב דיקמן לאחר מותה של כספי, הגדיר אותה כ"אחת המתרגמות המצוינות ביותר שידעה הספרות העברית בחמישים השנים האחרונות". לדבריו,
ספריה

מחוג של צל: שירים, ירושלים: כרמל, תשנ"ה 1995.
ספריה > תרגום

פרנסואז סאגאן, חיוך מסוים; עברית: אסתר כספי, תל אביב: קרני, תשי"ח 1957. (קטעים מהספר הופיעו קודם לכן בהמשכים בעיתון "דבר"; הדפסה נוספת, בסדרת ספרי הכיס של מעריב לעם, ביחד עם תרגומו של אהרן אמיר לסיפורה של סאגאן "בעוד שנה": 1959; מהדורה ב: תל אביב: קרני, 1981) (Un certain sourire)
ג'וזף קונראד, שגיונו של אלמאיר; תורגם מאנגלית בידי אסתר כספי, תל אביב: עם עובד ('ספריה לעם'), תשכ"א. (Almayer's Folly)
ג'וזף קונראד, נצחון; תורגם מאנגלית בידי אסתר כספי, תל אביב: עם עובד ('ספריה לעם'), תשכ"ג 1963. (Victory)
ק"א פורטר, הראי הסדוק; עברית: אסתר כספי, מרחביה: ספרית פועלים ('גלבוע'), 1964. ("The Cracked Looking-Glass")
ג'ון ויין (אנ'), מַהֵר וָרֵד; תורגם מאנגלית בידי אסתר כספי, תל אביב: עם עובד ('ספריה לעם'), תשכ"ד. (Hurry on Down)
הנרי פילדינג, הרפתקאות ג'וזף אנדרוז; תורגם מאנגלית בידי אסתר כספי, תל אביב: עם עובד, תשכ"ה. (מהדורה ב' מחודשת: תל אביב: דביר ('מבחר תרגום'), תשנ"ט 1999) (Joseph Andrews)
ויליאם גולדינג, בעל זבוב; תורגם מאנגלית בידי אסתר כספי, תל אביב: עם עובד ('ספריה לעם'), תשכ"ה 1965. (Lord of the Flies)
רבקה וסט, הצפורים נופלות ארצה; תורגם מאנגלית בידי אסתר כספי, תל אביב: עם עובד ('ספריה לעם'), תשכ"ט 1968. (The Birds Fall Down)
הנרי פילדינג, קורות טום ג'ונס; תרגמה מאנגלית והוסיפה הערות: אסתר כספי; הקדים מבוא: א. א. מנדילוב; תשעה ציורים מאת ויליאם הוגארת, 2 כרכים, ירושלים: מוסד ביאליק ('ספרי מופת מספרות העולם'), תשכ"ז. (התרגום זיכה אותה בפרס טשרניחובסקי לתרגום ספרות יפה לשנת תשכ"ט-1969) (The History of Tom Jones, a Foundling)
צ'ארלס דיקנס, ימים קשים; תורגם מאנגלית בידי אסתר כספי, תל אביב: עם עובד ('ספריה לעם'), תש"ל. (Hard Times)
פ' סקוט פיצג'רלד, ענוג הוא הלילה; תורגם מאנגלית בידי אסתר כספי, תל אביב: עם עובד ('ספריה לעם'), תשל"ד 1973. (Tender is the Night)
הנרי ג'יימס, דיוקנה של גברת; תרגמה מאנגלית והוסיפה הערות אסתר כספי; הקדימה מבוא דורותיאה קרוק, ירושלים: מוסד ביאליק ('ספרי מופת מספרות העולם'), תשל"ח. (The Portrait of a Lady)
צ'ארלס דיקנס, תקוות גדולות; תרגמה מאנגלית והוסיפה הערות: אסתר כספי; אחרית-דבר: ה"מ דלסקי, תל אביב: ספרית פועלים, תשמ"ג 1983. (Great Expectations)
ויליאם מייקפיס תקרי, יריד ההבלים; תרגמה מאנגלית והוסיפה הערות: אסתר כספי; אחרית-דבר: ה.מ. דלסקי; שנים עשר איורים מאת המחבר, ירושלים: מוסד ביאליק, תשמ"ז 1987. (Vanity Fair)
לורנס סטרן, חייו ודעותיו של טריסטרם שנדי, ג'נטלמן; תרגמה מאנגלית והוסיפה הערות אסתר כספי, תל אביב: הקיבוץ המאוחד ('הספריה החדשה למנויים'), תשנ"ג 1993. (The Life and Opinions of Tristram Shandy, Gentleman)
ת"ס אליוט, ארבעה קוורטטים; תרגמה מאנגלית והוסיפה הערות אסתר כספי; סוף דבר: שמעון זנדבנק, תל אביב: המעורר, 1999. (שירים) (Four Quartets)
ת. ס. אליוט, מסיבת קוקטייל: קומדיה; תרגמה מאנגלית אסתר כספי, תל אביב: קשב לשירה, תשס"ז 2007. (The Cocktail Party)
ספריה > עריכה

ג'ימז א' קולמן, תורת היחסות כפשוטה: סקירת תורת היחסות, תולדותיה וההוכחות לה; מעוטר בידי המחבר; תורגם מאנגלית על ידי אורי בן שלום; בעריכת אסתר כספי, ירושלים: מפעל תרגומי המדע הישראלי, 1963.
פרסים

1969 (תשכ"ט) – פרס טשרניחובסקי לתרגום ספרות יפה, על תרגומה ל"קורות טום ג'ונס" מאת הנרי פילדינג.
1988? – פרס שר החינוך והתרבות, על תרגומיה מהספרות האנגלית.
לקריאה נוספת

אברהם חיים אלחנני, "אסתר כספי", בספרו ירושלים ואנשים בה, כרך ב, ירושלים: ר' מס, 1977, עמ' 295–298.
רונית מטלון, "נשיקה מבעד למטפחת", הארץ, מוסף השבוע, כ"ה בניסן תשמ"ז, 24 באפריל 1987, עמ' 17, 19.
הערות שוליים

↑  הודעות מאת הרשם לענייני ירושה, ילקוט הפרסומים, 5942 (23 באפריל 2009), עמ' 3419.
↑  השם הוא עברות מילולי: המילה "גֶלט" ביידיש פירושה 'כסף'.
1 2 3  פרסי עירית תל אביב-יפו: פרסי טשרניחובסקי לתרגומי מופת, תשכ"ט-1969 (עיריית תל אביב - מחלקת הפרסומים), עמ' 19.
↑  אמה עבדה במשך שנים כאחות עיניים בבתי הספר ברחובות. על אסיה גלטמן ראו: אסיה גלטמן באתר הארכיון לתולדות רחובות; רחל שטרן-ידידיה, לזכר נעדרים | אסיה גלטמן, דבר, טור 1, 19 בפברואר 1962; החוברת "האחות אסיה: דברים לזכרה": שנה לפטירתה, רחובות: [חמו"ל], תשכ"ב; ו תצלום דיוקנה (קישור ישיר) באלבום התמונות של עיריית רחובות בפייסבוק.
↑  הקבר של אסתר כספי-ורסס בהר המנוחות, באתר BillionGraves.
↑  פרסי עירית תל אביב-יפו: פרסי טשרניחובסקי לתרגומי מופת, תשכ"ט-1969 (עיריית תל אביב - מחלקת הפרסומים), עמ' 9.
↑  לדעתו, "יעידו על כך, בין השאר, גם תיאורי-נוף עדינים", שהוא מצטט אחד מהם (גבריאל מוקד, שגיונו של אלמאיר, דבר, טור 3, 15 בספטמבר 1961).
↑  דן עומר, חברה באספקלריה אינטליגנטית, חרות, טור 2, 14 בפברואר 1964.
↑  גיטה אבינור, 'טום ג'ונס או המלחמה נגד הצביעות', מאזנים כז, ו (נובמבר 1968), 438. ובגרסה אחרת של המאמר: "זהו אחד המקרים הנדירים, בהם ניתן אך לומר טובות בזכות התרגום, העריכה וההוצאה... התרגום של אסתר כספי עשוי בקפידה ובכשרון. ההערות בשולי הספר שהוסיפה המתרגמת, הן בדיוק במתכונת הדרושה – מוסרות אינפורמאציה ואינן כבדות ומכבידות על הקורא" (גיטה אבינור, עם הופעת "טום ג'ונס" לפילדינג בעברית, מעריב, טור 3, 17 בנובמבר 1967).
↑  דן צלקה, סימניות: קטעים, מאמרים, מסות, תל אביב: הקיבוץ המאוחד, תשמ"ז 1987, עמ' 165.
↑  אדיר כהן, "טום ג'ונס" לפילדינג, דבר, טור 2, 19 בינואר 1968.
↑  יורם ברונובסקי, זוהר בלילה, דבר, 15 בפברואר 1974.
↑  איזה פרליס, תקוות שוא, דבר, טור 2, 12 באוגוסט 1983.
↑  איזה פרליס, "יריד ההבלים" – פרוזדור בלי טרקלין, מעריב, 3 באפריל 1987.
↑  עמינדב דיקמן, אסתר כספי, מתרגמת לא שכיחה, באתר הארץ, 26 בדצמבר 2008.
↑  פרס טשרניחובסקי יוענק מחר בתל-אביב, מעריב, 23 ביוני 1969; חולק פרס טשרניחובסקי תשכ"ט, דבר, 25 ביוני 1969.
| --- | --- |
בקרת זהויות :  NLI: 987007306838005171  PLWABN: 9810541242305606  BnF: cb155249566 (data)  ISNI: 0000 0000 6662 9574  LCCN: nr95027852  VIAF: 54456613   WorldCat (עם VIAF): 54456613
בית הכנסת הכוראלי של צ'רנוביץ

| --- | --- |

בית הכנסת לשעבר אחרי שיפוצו על ידי השלטון הסובייטי כבית קולנוע
 מידע כללי
 סוג:  בית כנסת, בית קולנוע, בית כנסת לשעבר 
 מיקום:  צ'רנוביץ 
 מדינה:  דוכסות בוקובינה באימפריה האוסטרו-הונגרית, אחר כך רומניה, כעת אוקראינה
 זרם:  אורתודוקסי משכילי
 רב בית הכנסת:  אליעזר אליהו איגל, אברהם יעקב מארק
 הקמה ובנייה
 תקופת הבנייה:  ?–1873
 תאריך פתיחה רשמי:  1879 
 תאריך פירוק:  יוני 1941 
 אדריכל:  יוליאן זכרייביץ' 
 סגנון אדריכלי:  אדריכלות נאו-מורית 
 קואורדינטות:  48°17′35″N 25°55′59″E﻿ / ﻿48.29316667°N 25.93297222°E﻿ / 48.29316667; 25.93297222
  (למפת אוקראינה מוגדלת) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםבית הכנסת(למפת אוקראינה רגילה) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםבית הכנסת(למפת מחוז צ'רנוביץ רגילה) צ'רנוביץ סטורוז'ינץ נובודניסטרובסק קרסנוילסק חוטין סקורני טרנופול חמלניצקי וינ. מולדובה רומניה איוואנו פרנקיבסק בית הכנסת(למפת מחוז צ'רנוביץ מוגדלת) צ'רנוביץ סטורוז'ינץ נובודניסטרובסק קרסנוילסק חוטין סקורני טרנופול חמלניצקי וינ. מולדובה רומניה איוואנו פרנקיבסק בית הכנסת
 
תצלום של בית הכנסת הכוראלי של צ'רנוביץ על גלויה מסוף המאה ה-19
מראה חורפי של בית הכנסת הכוראלי של צ'רנוביץ
בית הכנסת הכוראלי של צ'רנוביץ או ה"טמפל" (Tempel) היהודי של צ'רנוביץ (Der Israelitische Tempel in Czernowitz) היה בית כנסת מודרני בעיר צ'רנוביץ.
המבנה

בית הכנסת נבנה בסגנון נאו-מורי בין השנים 1873–1879, על פי תוכניות שהכין האדריכל הפולני פרופ' יוליאן זכרייביץ' (Julian Zachariewicz).
התורמים העיקריים למימון בנייתו היו המשפחות היהודיות האמידות צוקר ווגנר.
גובה בית הכנסת, כולל הכיפה העגולה, היה 39 מטרים.
בטקס הנחת אבן היסוד בשנת 1873 השתתפו בין השאר הרב הראשי איגל,  והמיטרופוליט האורתודוקסי האוקראיני יבהני האקמן, מטעם השכנים הנוצרים.
היסטוריה

הרעיון לבנות בית כנסת מפואר בסגנון מודרני בצ'רנוביץ הוצע לקהילת יהודי צ'רנוביץ על ידי מושל בוקובינה, ברון פרנץ פון שמיק (Baron von Schmueck) ב-1857 והסכומים הראשונים גויסו באותה שנה, אך ב-1858 נזנח הרעיון וחודש רק בשנות השבעים.
הבנייה נערכה בתקופה בה צ'רנוביץ הייתה בירת דוכסות בוקובינה, חלק מהאימפריה האוסטרו-הונגרית. לאחר מלחמת העולם הראשונה צ'רנוביץ עברה לשלטון רומניה והחזירה את שמה לשם הרומני המקורי, צ'רנאוץ. לפני פרוץ מלחמת העולם השנייה ובעקבות הסכם ריבנטרופ–מולוטוב, ברית המועצות הגישה לרומניה אולטימטום בו דרשה את יציאתה מבסרביה ומצפון בוקובינה. לאחר שהמינהל הרומני יצא נכבשו שני חבלי ארץ אלו וסופחו על ידי ברית המועצות - בית הכנסת הכוראלי של צ'רנוביץ הולאם ונסגר על ידי השלטון הקומוניסטי האנטי דתי. כעבור כשנה, בעקבות פלישת גרמניה הנאצית ובת בריתה הנאמנה, רומניה, לתוך גבולות ברית המועצות, כבשו אלה גם את צ'רנוביץ וכוחות צבא גרמנים ורומנים הציתו את בית הכנסת - את הרב הראשי והרב האחרון של בית הכנסת, אברהם יעקב מרק, הביאו הקלגסים, כדי שיחזה בבית הכנסת העולה באש לפני שהרגו אותו יחד עם רבים מיהודי העיר.
השימוש במבנה

הקהילה היהודית של צ'רנוביץ התפצלה ב-1872 לקבוצה "מודרנית" (Czernowitzer Israelitische Tempelverein - "אגודת הטמפל היהודי בצ'רנוביץ"), יוזמת בניית בית הכנסת, שביקשה להנהיג שינויים מתונים בסדרי התפילה וקראה לעצמה "קהילה דתית מתקדמת ונאורה", בהנהגת הרב הראשי ד"ר אליעזר אליהו איגל, ולקהילה אורתודוקסית-שמרנית (Orthodoxe Israeliten Kultusgemeinde - "הקהילה הדתית של ה"ישראליטים" האורתודוקסים"), אדוקה יותר, בהנהגת הרב בנימין אריה וייס. הקהילות אוחדו מחדש ב-1875 ובית הכנסת הכוראלי (המקהלתי), שנחנך ב-1878, הופעל על ידי הקבוצה המודרנית, תוך שינויים מועטים בפולחן. לא הופעל עוגב, אך הופעלה מקהלה והיה חזן. ארון הקודש נבנה בגומחה בקיר, הבימה מוקמה בסמוך לו והדרשות ניתנו בשפה הגרמנית. בין הרב המודרני והרב השמרן הושג הסדר על פיו הרב המודרני יהיה רב העיר והרב השמרן יהיה אב בית הדין. הסדר זה החזיק מעמד עד מלחמת העולם השנייה ושואת יהודי רומניה.
הזמר יוזף שמידט שר בצעירותו במקהלה של בית הכנסת ומאוחר יותר היה חזן בבית הכנסת.
לקריאה נוספת

Florence Heymann - Le Crépuscule des lieux‏ Stock, Paris, 2003 (פלוראנס היימן - דמדומי המקומות) (בצרפתית)
הערות שוליים

↑  Allgemeine Zeitung des Judentums, 1857, 1858
↑  ג'רום סילברבוש, המתרגם של ספרו של נ.מ.גלסר על תולדות יהדות צ'רנוביץ, מציין שהחלוקה לאורתודוקסים ורפורמים אינה תואמת את זו של היום בין אורתודוקסים, רפורמים וקונסרבטיבים.
↑  אתר דעת - קהילת טשרנוביץ
כיפת בית הכנסת במראה מצפון
ביזור

בִּזּוּר (בלעז: דֵּה-צֶנְטְרָלִיזַצְיָה או דֵּצֶנְטְרָלִיזַצְיָה; מצרפתית: Décentralisation) הוא תהליך של חלוקה מחדש או של פיזור סמכויות או תפקידים שמרוכזים במיקום מרכזי או בידי סמכות מרכזית. התהליך ההפוך נקרא מִרכוז (או "ריכוז"). מאחר שמעטים המקרים בהם המצב ההתחלתי הוא של מרכוז מוחלט, מצב של ביזור הוא תמיד יחסי למצב אחר.
ביזור סמכויות

ביזור סמכויות הוא מצב שבו סמכויות שונות נתונות לגופים שונים (או לעיתים לאישים שונים באותו גוף), למשל במדינת ישראל אין באפשרותה של הממשלה לחוקק חוקים או לקבוע תוצאות משפט מכיוון שסמכויות אלה מתחלקות בינה לבין הכנסת ובתי המשפט (הפרדת הרשויות).
הביזור נובע לרוב מארבע סיבות עיקריות:
תפיסת עולם ניהולית הדוגלת בחלוקת ההחלטות בין יחידות המטה ליחידות הקו.
יצירת מערכות המאזנות ובולמות אחת את השנייה ("איזונים ובלמים") כך שגורם בודד לא יהיה בעל כוח מוחלט; עיקרון זה כשהוא ממומש במדינה נקרא הפרדת רשויות.
רצון לשתף גורמים נוספים בתהליך קבלת ההחלטות.
חוסר יכולתו של אדם אחד לטפל בכל הנושאים שבאחריותו.
מערכות מבוזרות במחשבים

משמעות המינוח ביזור במחשבים היא טכנית, וכוונתה לדרך בה מבוצע החישוב והיכן נמצאים הנתונים:
חישוב מבוזר: שיטה להפעלת מחשב, שבמסגרתה מתבצעים חלקים שונים של המשימה המוטלת על התוכנית במחשבים נפרדים, המקושרים ביניהם באמצעות רשת.
אחסון מבוזר: רשת שבה נשמרים נתוני המשתמש על קבוצה של שרתים ברשת.
בעוד שני אלמנטים אלו מופרדים לוגית, הרי לרוב הם מופיעים ביחד (למשל, חברה בעלת מספר אתרי מחשוב יכולה לחשב את נתוני המשכורות במספר אתרים ולאחסנם בכל האתרים). עם זאת, מוכרים גם מקרים שבהם נעשה שימוש בחישוב מבוזר בלבד (למשל חישוב מבוזר קהילתי) או באחסון מבוזר בלבד (למשל אתרי גיבוי נתונים באינטרנט).
שיקול לביזור נתונים ממוחשבים הוא הקטנת הסיכון שבפגיעה במקום אחסון הנתונים וביכולת להמשיך את תקשורת הנתונים - זו למעשה הייתה המטרה המקורית בהקמת רשת ARPANET.
הערות שוליים

↑  ראו למשל לקחים ומסקנות מתהליכי ביזור בחינוך
| --- | --- |
בקרת זהויות :  GND: 4012005-3  NDL: 01182011  NKC: ph119352 
ערך זה הוא קצרמרבנושא חוק ומשפט ובנושא מדעי המחשב. אתם מוזמנים לתרום לוויקיפדיה ו.
ביזי בון

| --- | --- |

ביזי בון בהופעה חיה ב-2009
 לידה:  12 בספטמבר 1976 (בן 48) קולומבוס, אוהיו, ארצות הברית
 שם לידה:  Byron Anthony McCane II 
 שם במה:  Bizzy Bone 
 מוקד פעילות:  ארצות הברית 
 תקופת הפעילות:  מ-1989
 סוגה:  היפ הופ
 שפה מועדפת:  אנגלית 
 חברת תקליטים:  Ruthless (1994–2002)   (Mo Thugs (1996-1998   (היום-BTNH Worldwide (2009   (Virgin Records (2007-2008   (Bungalo (2003-2004   (SMC (2005   (היום-Real Talk (2006   (After Platinum Records (2006-2008   (Hi-Power (2006-2009   (Warner Bros (2010-2011   (Sumerian Records (2010-2011   (היום- Sign (1997
 שיתופי פעולה בולטים:  Bone Thugs-n-Harmony, Bone Brothers, Eazy-E, DMX, The Notorious B.I.G, טופאק שאקור, Twista, ג'ים ג'ונס, Snoop Dogg, P. Diddy, DJ Quik, Sylk-E. Fyne, Immature, Bad Azz, Mr. Capone-E
 insideabizzymind.com
 פרופיל ב-IMDb
 
בריון אנתוני מקיין השני (באנגלית: Bryon Anthony McCane II; נולד ב-12 בספטמבר 1976), ידוע גם בשם הבמה ביזי בון (Bizzy Bone), הוא ראפר אמריקאי וחבר בלהקת הראפ "Bone Thugs-n-Harmony".
תחילת חייו

בגיל 5 ביזי בון ושתי אחיותיו נחטפו על ידי אביהם החורג. שתי אחיותיו היו ילדיו הביולוגיים של האב החורג של ביזי בון. הוא גר בהרבה בתים, דירות, רכבים ומוטלים. ביזי היה מודע מהרגע הראשון שהוא נחטף. אביו החורג של ביזי בון אמר לו שאמו נפטרה. ב-1983 הוא גר באוקלהומה, שם אביו החורג השאיר אותו. שכן שראה את התמונה שלו בטלוויזיה, התקשר למשטרה, אשר החזירה את ביזי בון למשפחתו. ב-2002 ביזי שחרר את השיר "A.M.W.", בו הוא מעודד ילדים שנחטפו שימשיכו קדימה בחיים שלהם.
כשהוא היה בן 13, ביזי בון עבר לגור עם אחיותיו ועם אביו בקליבלנד, אוהיו ; שם הוא פגש לייזי בון, קרייזי בון, וויש בון ופלאש אן בון. ביזי בון התחיל את הקריירה המוזיקאית שלו בשנת 1993 עם הקמת להקת Bone Thugs-N-Harmony.
קריירת סולו

ביזי בון התחיל את קריירת הסולו שלו ב-1998. הוא ידוע בעיקר בסגנון הראפ המהיר שלו, בקול הרך שלו ובהגשה הדקה שלו. ב-1998 שחרר את אלבום הסולו הראשון שלו, Heaven'z Movie, שהוכתר כאלבום פלטינה על ידי RIAA.
ב-7 באפריל 2001, הוא הוציא את האלבום הסולו השני שלו, The Gift, שהגיע למקום השני במצעד אלבומי האינדי (Independent Albums) של המגזין בילבורד. רוב השירים מהאלבום עוסקים בחייו האישיים ובילדותו.
ב-2004, פרסם את האלבום Alpha and Omega, שמראה שינוי מבחינה מוזיקלית ושינוי בטקסט של השירים שלו. ביזי קיבל ביקורות טובות מצד מעריציו. באותה השנה ביזי הוציא באינטרנט את האלבום The Beginning and the End. לאחר מכן הוא פרסם מספר אלבומים, שאותם כמעט ולא שיווק.
דיסקוגרפיה

1998 - Heaven'z Movie
2001 - The Gift
2004 - Alpha and Omega
2005 - Speaking in Tongues
2006 - Thugs Revenge
2008 - A Song for You
2010 - Crossroads: 2010
ארגון שמלט

ארגון שמלט (בגרמנית: Organisation Schmelt) היה ארגון אס אס נאצי שניהל מערכת של מחנות עבודות כפייה ובהם בעיקר אסירים יהודים. מקורו בסוף 1940 בשלזיה העלית המזרחית, אך מחנותיו הוקמו לאחר מכן בחבל הסודטים ובאזורים אחרים. רבים ממחנותיו נקלטו מאוחר יותר במערכות מחנות הריכוז ובהם אושוויץ וגרוס-רוזן.
ארגון שמלט נקרא על שמו של קצין האס אס אלברכט שמלט, שעמד בראשו. מפעלי הארגון החלו בסוף נובמבר 1940 לשלוח אלפי צעירים יהודים למחנות עבודה. באפריל 1942 עבדו כ-6,500 צעירים יהודים, בעיקר מבנדין ומסוסנוביץ, ב-40 מחנות העבודה שהקים ארגון שמלט. בתחילת 1943 עבדו כ-12,000 מיהודי בנדין במחנות ארגון שמלט.
לקריאה נוספת

בלה גוטרמן, גשר צר אל החיים: יהודים במחנה גרוס־רוזן ובמחנות העבודה שלו 1945-1940, יד ושם, 2000
אביהו רונן, "עובדי כפייה במחנות של ארגון שמלט בשלזיה", בתוך דפים לחקר השואה י"א, 1993, ע' 41-18
Gruner, Wolf (2006). "The SS Organisation Schmelt and the Jews from Eastern Upper Silesia, 1940–1944". Jewish Forced Labor Under the Nazis: Economic Needs and Racial Aims, 1938-1944. Cambridge: Cambridge University Press. pp. 214–229. ISBN 978-0-521-83875-7.
Guṭerman, Belah (2008). "2–3". A Narrow Bridge to Life: Jewish forced labor and survival in the Gross-Rosen camp system, 1940-1945. New York: Berghahn Books. ISBN 978-0-85745-053-1.
Osterloh, Jörg (2015). "Sudetenland". In Gruner, Wolf; Osterloh, Jörg (eds.). The Greater German Reich and the Jews: Nazi Persecution Policies in the Annexed Territories 1935–1945. War and Genocide. Translated by Heise, Bernard. New York: Berghahn Books. pp. 68–98. ISBN 978-1-78238-444-1.
Steinbacher, Sybille (2015). "East Upper Silesia". In Gruner, Wolf; Osterloh, Jörg (eds.). The Greater German Reich and the Jews: Nazi Persecution Policies in the Annexed Territories 1935–1945. War and Genocide. Translated by Heise, Bernard. New York: Berghahn Books. pp. 239–266. ISBN 978-1-78238-444-1.
הערות שוליים

↑  על ארגון שמלט בתוך הערך על גטו בנדין, באנציקלופדיה של הגטאות, באתר יד ושם
ערך זה הוא קצרמרבנושא השואה. אתם מוזמנים לתרום לוויקיפדיה ו.
ארגון נשי חירות בישראל

סמל הארגון.
ארגון נשי חירות בישראל הוא ארגון נשים בישראל המפעיל רשת של מעונות יום לגיל הרך.
היסטוריה

הארגון הוקם על ידי התנועה הרוויזיוניסטית בשנת 1935 כמענה לארגון אמהות עובדות של ההסתדרות הכללית ונקרא בתחילה "ברית נשים לאומיות". הקימו אותו נשים מן התנועה הרוויזיוניסטית וההסתדרות הציונית החדשה, כשמטרתו איגוד נשים שתסייענה לנוער וסטודנטים, בעיקר מן המחנה הלאומי ובית"ר. הארגון הקים בארץ ומחוצה לה מעונות, גני ילדים, ומועדוני חינוך.
הארגון הסב את שמו ל"ברית נשות חירות בישראל" עם הקמת תנועת החרות והפיכת הארגון לחלק ממנה. פעילות הברית בימינו הצטמצמה בהשוואה לימיה הראשונים. למרות הזיקה ההיסטורית והעובדה שמשרדי הארגון שוכנים במצודת זאב, אין קשר ארגוני בין "נשות חירות" לליכוד. כיום היקף הפעילות העיקרי סובב סביב הפעלת 27 מעונות יום לילדים ברחבי הארץ.
בשנת 2012 התאגדו עובדות ומנהלות המעונות בארגון העובדים כוח לעובדים בדרישה להשוואת תנאי העבודה במעונות לתנאי העבודה של יתר עובדות המעונות בישראל.
בין מנהלות הארגון בעבר נמנתה רות בן-שחר שהייתה לוחמת ומפקדת בארגון הצבאי הלאומי. רות נודעה בשם המחתרתי רות רפאלי וראש קבוצת "אורית". היא הייתה חברת האצ"ל בת"א והקימה בביתה את תחנת השידור המחתרתית "קול ציון הלוחמת" ללא ידיעת משפחתה. לימים, רות, יחד עם בעלה משה בן-שחר, היו ממייסדי תנועת חרות וגלגוליה הפוליטיים.
אנדראיאס, קיסר אתיופיה

אנדראיאס (געז: "አንድሬያስ", גרסה אתיופית של השם "אנדרו") היה קיסר האימפריה האתיופית בשיא תקופת תור הזהב. אנדראיאס היה בנו הבכור של הקיסר יסחק הראשון. אנדראיאס ירש את אביו ב-29 באוגוסט 1430 תחת שם ההכתרה "אסכנדר". אנדראיאס נפטר בפברואר 1431 ונקבר בכנסיית מריאם שבטדבבה.
| השושלת הסולומונית |
| --- | --- | --- |
| תור הזהב | יקונו אמלק • יאגבה ציון • סינפה ערד הרביעי • חיזבה אסגד • קידמה אסגד • ג'ין אסגד • סבא אסגד • וואדם ערד • עמדה ציון הראשון • ניואיה קראסטוס • ניואיה מריאם • דווית הראשון • תוודרוס הראשון • יסחק הראשון • אנדראיאס • תקלה מריאם • סארוו ייאסוס • עמדה ייאסוס • זרע יעקב • באדה מריאם הראשון • אסכנדר • עמדה ציון השני • נהואד |  |
| תקופת השפל | דווית השני • גלאוודיוס • מינאס • סרצה דנגל • יעקב • זה דנגל • יעקב |  |
| ענפים | השושלת הגונדרית • השושלת השאוונית • השושלת התיגראינית • השושלת הגוג'אמית |  |
האימפריה האתיופית
| 0 | 1 | 2 |
| --- | --- | --- |
| הקודם: יסחק הראשון | קיסר האימפריה האתיופית  29 באוגוסט 1430 - פברואר 1431 | הבא: תקלה מריאם |
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
ארמיית הפו

|  פרטים |
| --- | --- |
 מדינה:  ממלכת איטליה ממלכת איטליה
 שיוך:   הצבא המלכותי האיטלקי
 סוג:  ארמייה
 אירועים ותאריכים
 תקופת הפעילות:  3 באוקטובר 1938 – ספטמבר 1943 (כ־4 שנים)
 מקים היחידה:  אטורה בסטיקו
 מלחמות:  מלחמת העולם השנייה
 פיקוד
 מפקדים
 
ארמיית הפו (באיטלקית: L'Armata Po) הייתה ארמיית שריון של הצבא המלכותי האיטלקי שלחמה במלחמת העולם השנייה.
היסטוריה

הארמייה הוקמה ב-3 באוקטובר 1938 ביוזמת רמטכ"ל איטליה דאז אלברטו פאריאני. בסיס הארמייה היה בעמק הפו ומכאן שמה. הארמייה נועדה לרכז את כל עתודות השריון של הצבא האיטלקי, והייתה אמורה להיות מוכנה לנוע ולהגן על כל חלק של חצי האי האפניני בהתרעה של רגע. כמפקד הארמייה מונה גנרלו אטורה בסטיקו, שגיבש תוכנית לרכז את הארמייה באזור טרוויזיו במקרה של מלחמה עם אוסטריה, ובאזור אודינה במקרה של מלחמה עם יוגוסלביה. בהמשך שולבו בארמייה גם יחידות מיוחדות של "החולצות השחורות".
ב-6 בנובמבר 1940 שונה שם הארמייה לארמייה התשיעית שהועברה לאלבניה. בהמשך הוקמה ארמיית הפו מחדש, והופקדה על הגנת דרום איטליה סיציליה וסרדיניה. ביוני 1943 מונה אלפרדו גוצוני למפקד הארמייה, ושמה שונה לארמייה השישית. הארמייה ספגה אבדות כבדות במהלך פלישת בעלות הברית לסיציליה, ומאוחר יותר, כאשר הוורמאכט פלש לאיטליה, נכנעה כל הארמייה לגרמנים.
מפקדים

אטורה בסטיקו (1938–1939)
מריו ורקלינו (1939–1940)
פרנסיסקו זינגאלאס (1940–1941)
איצו רוסי (1941–1943)
מריו רואטה (פברואר 1943 - יוני 1943)
אלפרדו גוצוני (יוני 1943 - ספטמבר 1943)
הערות שוליים

↑  ארמיית הפו באתר אקסיס היסטורי
ארגון תורמי דם מתנדבים בישראל

| --- | --- |

 תחום:  תעשיית הבריאות 
 מדינה:  ישראל 
 מטה הארגון:  רמת גן 
 מייסדים:  משולם ליבונטין, אריה אלוטין 
 תקופת הפעילות:  1936–הווה (כ־88 שנים) 
 dam.org.il
 
ארגון תורמי דם מתנדבים בישראל נוסד ביוני 1936 בתל אביב על ידי הד"ר משולם ליבונטין והד"ר אריה אלוטין, והוא עמותה רשומה שמטרותיה:
א. לארגן תורמי דם מתנדבים ולהרחיב שורות הארגון לפי צורכי הדם להבראת אנשים ולקידום הרפואה בישראל.

ב. לארגן קבוצות דם ייחודיות.

ג. לפעול לקידום ההתנדבות בציבור הישראלי למתן תרומות דם ללא תמורה.

ד. להקים כל מוסד נוסף במסגרת עמותה זו לקידום מטרות הארגון.
פעילות

נכון לסוף שנת 2020 חברים בארגון 12,354 מתנדבים: מתוכם 7,587 פעילים, 2,316 גמלאים ו-2,451 אחרים (חו"ל, חולים).
בשנת 2020 תרמו חברי הארגון הפעילים 7,849 מנות דם ומרכיביו, להצלת חיים, מתוכם: 7,535 מנות דם ו-314 טסיות.
העמותה תומכת בשירותי הדם של מגן דוד אדום, במקרים של מחסור במנות דם בכלל או במרכיבים מיוחדים וקשים להשגה. הארגון מקיים קבוצת תורמים המוכנים לקריאה של שירותי הדם של מד"א, לבוא ולתרום מדמם.
בעמותה פועלת קבוצה תורמים המגיעים לעיתים קרובות לתרום מרכיבי דם באמצעות מכשור מיוחד. תרומות אלה, הנמשכות כשעה כל אחת, הכרחיות לעיתים עבור טיפולים כימיים והשתלות מח עצם.
פעילות היו"ר וחברי העמותה נעשית בהתנדבות, כאשר בנוסף לתרומות הדם הם פועלים להרחבת מעגל התורמים וחינוך האוכלוסייה.
בשנת 1975 הוענק לארגון תורמי דם מתנדבים (את"ד) אות הנשיא למתנדב. החל משנת 1990 החל הארגון בפרויקט חינוך הנוער לתרום דם, במסגרתו מתבצעות התרמות דם בקרב תלמידי כיתות י"ב בבתי הספר התיכוניים. במסגרת פעילות זו מוקדש זמן גם להסברה והגברת מודעות למצבים והתנהגות העלולים לסכן את תורמי הדם, במטרה להגביר את בטיחות המנות הנתרמות בישראל. בשנת 1998 הוענק לארגון אות מגן דוד אדום על פועלו.
במסגרת הארגון ישנה אפשרות למגוון תפקידים:
הדרכה – מתנדבי הארגון מעבירים הדרכה לכיתות י”ב המקדימה את התרמת הדם הנערכת בבית הספר.
ראשי חוליות – ראשי חוליות אמונים על יצירת קשר וזימון לתרום דם עם החוליה שלהם המונה כ-20 ממתנדבי הארגון.
מתשאלים – לאחר שתורם הדם ממלא שאלון המקדים את תרומת הדם, המתשאל מוודא איתו את הפרטים.
תומכי התרמה – בנק הדם עורך התרמות דם במקומות שונים ברחבי ישראל מעבר לתחנות ההתרמה הקבועות, תומך ההתרמה אחראי על מענה ראשוני לתורמים הפוטנציאלים ומתן סיוע ארגוני ולוגיסטי בתחנת ההתרמה.
ראו גם

בנק הדם